Ján Drdoš

Prof. RNDr. Ján Drdoš, DrSc. (* 6. január 1934, Vígľaš – † 27. máj 2009, Bratislava)  bol slovenský geograf, ekológ a vysokoškolský pedagóg.

Patril medzi medzinárodne uznávané osobnosti v špecializácií v krajinnej ekológii a environmentalistike.

 Životopis 
Roku 1958 absolvoval Fakultu geologických a geografických vied UK v Bratislave (od roku 1959 opäť Prírodovedecká fakulta) v odbore fyzická geografia. Po jej skončení pracoval v Slovenskom ústave pamiatkovej starostlivosti a ochrany prírody v Bratislave. V roku 1963 začal svoju vedeckú dráhu v Biologickom ústave SAV , kde sa venoval krajinnoekologickému výskumu. Od roku 1976 pracoval v Geografickom ústave SAV, na ktorom pôsobil  celých dvadsať rokov. Ako vysokoškolský pedagóg pôsobil na Technickej univerzite vo Zvolene, kde bol habilitovaný a vymenovaný za profesora (1994), na Prírodovedeckej fakulte UK v Bratislave a na Fakulte humanitných a prírodných vied Prešovskej univerzity.

Bol medzinárodne uznávaným odborníkom v oblasti geoekologického výskumu krajiny, autorom a spoluautorom 16 monografií a kapitol v monografiách, 10 učebných textov a viac ako 100 pôvodných prác, s ohlasom vyše 900 citácií.

 Vyznamenania 
Cena mesta Bratislavy -  1976, 1988
Pamätná medaila Mateja Bela - 1984
Strieborná medaila Dionýza Štúra za zásluhy v prírodných vedách - 1984
Strieborná medaila FHPV Prešovskej univerzity - 2004

 Referencie 

 Zdroje 
 https://zsviglas.edupage.org/a/prof-rndr-jan-drdos-drsc 

Kategória:Slovenskí univerzitní profesori
Kategória:Slovenskí geografi
Kategória:Slovenskí ekológovia
Kategória:Pracovníci Slovenskej akadémie vied
Kategória:Osobnosti z Vígľaša
Kategória:Absolventi Prírodovedeckej fakulty Univerzity Komenského
Kategória:Absolventi Technickej univerzity vo Zvolene
Kategória:Vyučujúci na Prírodovedeckej fakulte Univerzity Komenského v Bratislave
Kategória:Vyučujúci na Technickej univerzite vo Zvolene
Kategória:Vyučujúci na Fakulte humanitných a prírodných vied Prešovskej univerzity v Prešove